**KÖZBESZERZÉSI DOKUMENTUM**

**KÖZBESZERZÉSI ELJÁRÁSHOZ**

„Keretmegállapodás megkötése labdarúgópályák pályavilágítás kivitelezésére”

**Magyar Labdarúgó Szövetség**

# *Tisztelt Ajánlattevők!*

Az ajánlatkérő e közbeszerzési dokumentum rendelkezésre bocsátásával az a célja, hogy *a közbeszerzésekről* szóló 2015. évi CXLIII. törvény (továbbiakban: Kbt.) előírásaival összhangban segítse a közbeszerzési eljárásban a megfelelő ajánlattételt. A közbeszerzési dokumentum kiegészíti, részletezi, szükség szerint értelmezi a felhívásban megtalálható információkat. A felhívás és a közbeszerzési dokumentum az eljárás elválaszthatatlan, szerves részét képezi, és mint ilyen együtt, mint közbeszerzési dokumentumok kezelendők.

Szintén szándéka az ajánlatkérőnek, hogy az ajánlatok formájának előírása, egységesítése révén könnyítse és gyorsítsa az értékelés folyamatát. Kérjük, hogy ennek érdekében a közbeszerzési dokumentumot figyelmesen tanulmányozzák át, és az ajánlatukat az ebben foglalt formai és tartalmi követelményeknek megfelelően készítsék el.

Kiemelendő, hogy a Kbt. 73.§ (1) bekezdés *e)* pontja alapján *érvénytelen az ajánlat, ha nem felel meg* a felhívásban *és a közbeszerzési dokumentumban*, valamint a jogszabályokban meghatározott feltételeknek (…).

Ügyeljenek arra, hogy az ajánlat, valamint a mellékletek (nyilatkozatok) aláírás nélkül nem fogadhatók el.

Felhívjuk figyelmüket, hogy a közbeszerzési eljárás fő szabályait a felhívás és a közbeszerzési dokumentum megfelelően tartalmazza, de bizonyos esetekben a törvény egyéb szabályainak ismerete is szükségessé válhat.

Ugyancsak figyelmükbe ajánljuk, hogy jelen közbeszerzési dokumentumban *nem ismételjük meg* a felhívásban foglaltakat, hanem azzal összhangban részletesebben kifejtjük a sikeres ajánlattételhez szükséges információkat. A felhívás és a közbeszerzési dokumentum együtt kezelendő.

A fentiekre tekintettel az Ajánlatkérő arra kéri a tisztelt Ajánlattevőket, hogy ajánlataikat szigorúan a felhívásban és a jelen közbeszerzési dokumentumban előírt formában és tartalommal dolgozzák ki, figyelemmel, természetesen, a Kbt. szabályaira is. A felhívástól, vagy a közbeszerzési dokumentumtól való bármilyen eltérés az ajánlat érvénytelenségét vonja maga után.

2018. április

|  |
| --- |
| **Takács György****Felelős Akkreditált Közbeszerzési Szaktanácsadó****lajstromszám: 00393****2040 Budaörs, Rákóczi u. 3.****apptender@apptender.hu** |

**I. ÚTMUTATÓ AZ AJÁNLATTEVŐK RÉSZÉRE**

**1. Kbt. 73. § (4) bekezdése szerinti tájékoztatás:**

A Kbt. 73. § (4)-(5) bekezdésének megfelelően előírásra került, hogy az ajánlattevő tájékozódjon azon a környezetvédelmi, szociális és munkajogi követelményekről, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletben felsorolt környezetvédelmi, szociális és munkajogi rendelkezések írnak elő, és amelyeknek a teljesítés helyén és a szerződés teljesítése során meg kell felelni. Az ajánlattevő megfelelő tájékoztatást az alábbi szervezetektől kaphat:

**Fogyatékossággal élők esélyegyenlősége:**

**Nemzetgazdasági Minisztérium**

Székhely: 1051 Budapest, József nádor tér 2-4.

Postai cím: 1051 Budapest, József nádor tér 2-4.

Postafiók címe: 1369 Budapest Pf.: 481.

Telefonszám: +36-1-795-1400

Telefax: +36-1-795-0716

**Budapest Fővárosi Kormányhivatal Munkavédelmi és Munkaügyi Szakigazgatási Szervének Munkavédelmi Felügyelősége**

1052 Budapest, V. kerület Városház utca 7.

Postacím: 1364 Budapest, Pf.: 270

tel: +36-1-485-6900

fax: +36-1-485-6903

E-mail: pest@pmkh.hu

**Magyar Bányászati és Földtani Hivatal**

1051 Budapest, Arany János u. 25.,

Ingyenes (zöld) telefonszám: 06-80-204-258

**Országos Tisztifőorvosi Hivatal**

1097 Budapest, Albert Flórián út 2-6.

Központi telefonszám: +36-1-476-1100

Központi faxszám: +36-1-476-1390

**Nemzeti Adó- és Vámhivatal Központi Irányítás**

1054 Budapest, Széchenyi u. 2.

Telefon: +36-1-428-5100

Fax: +36-1-428-5382.

Kék szám (mobilhálózatból is hívható): 06-40/42-42-42

**Országos Környezetvédelmi, Természetvédelmi és Vízügyi Főfelügyelőség**

1016 Budapest, Mészáros u. 58/a.

1539 Budapest, Pf. 675.

Tel.: 1/2249-100

Fax: 1/2249-262

Honlap: [www.orszagoszoldhatosag.gov.hu](http://www.orszagoszoldhatosag.gov.hu)

**2. Kiegészítő tájékoztatás:**

Az érdeklődő gazdasági szereplő az ajánlattételi felhívással és a közbeszerzési dokumentummal kapcsolatban felmerült kérdéseit kizárólag írásban nyújthatják be az ajánlattételi határidő lejárta előtt a Kbt-ben foglaltak szerint. A válaszokat kiegészítő tájékoztatás formájában a kérdés beérkezését követően a Kbt-ben foglaltak szerint küldi meg ajánlatkérő.

A tájékoztatás *kizárólag írásos formában* kérhető (azaz ***telefonon nem***). A kiegészítő tájékoztatás megadása elektronikus úton történik az ajánlattevő által megadott elektronikus elérhetőségre. A kiegészítő tájékoztatás iránti *kérdések* úgyszintén *megküldhetők elektronikus úton is* az ajánlatkérő kapcsolattartója részére – azaz az elektronikus megküldést is „írásbeli” formának fogadjuk el.

A kiegészítő tájékoztatás teljes tartalma az ajánlattevő részére, kizárólag elektronikusan, megküldésre kerül.

**3. Az ajánlat benyújtása:**

Az ajánlatokat zárt borítékban vagy kisebb dobozban, magyar nyelven ***1 példányban*** (1 eredeti) kérjük benyújtani. A borítékon/dobozon a közbeszerzési dokumentum részeként kiadott iratmintákban található feliratot kell alkalmazni. Az ajánlatot kérjük beadni továbbá **1 *elektronikus példányban*** (CD/DVD/Pendrive – jelszó nélkül olvasható, de nem módosítható pl. pdf vagy jpg file), amely az eredeti (papír alapú) példányról készült hiánytalan, szkennelt ajánlatot tartalmazza teljes terjedelemben.

4. Az ajánlat benyújtására vonatkozó, ajánlatkérő által előírt formai követelmények:

* Az ajánlat eredeti papíralapú példányát össze kell fűzni;
* Az ajánlatot folyamatos oldalszámozással kell ellátni: az oldalak számozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is köteles elfogadni, ha a tartalomjegyzékben az egyes iratok helye egyértelműen azonosítható, és az iratok helyére hiánypótlás, felvilágosítás, szakmai indokolás kérése esetén egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges;
* Az ajánlatnak az elején *tartalomjegyzéket* kell tartalmaznia, mely alapján az ajánlatban szereplő dokumentumok oldalszám alapján megtalálhatóak;
* Az ajánlatban lévő, minden – az ajánlattevő vagy alvállalkozó, vagy alkalmasság igazolásában részt vevő szervezet által készített – dokumentumot (nyilatkozatot) a végén *alá kell írnia* az adott gazdálkodó szervezetnél erre jogosult(ak)nak, vagy olyan személynek vagy személyeknek, aki(k) erre a jogosult személy(ek)től írásos felhatalmazást kaptak. Az egyes oldalakat külön szignálni nem szükséges, azonban az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.
* Az ajánlatban csatolni kell a jelen közbeszerzési dokumentumban megadott felolvasólapot.

**5. Az ajánlat aláírása:**

* Az ajánlatban kérjük csatolni a benyújtott ajánlatot aláírásával ellátó(k), képviseletre jogosult személyek *aláírási címpéldányát.* Aláírási címpéldányként fogadjuk el a *közjegyző* által ellenjegyzett aláírásmintát, valamint az ún. *banki aláírás-bejelentő kartont* is, amelyen az érintett bank felé az adott személy az aláírását bejelentette. (A csatolt aláírási címpéldány dátuma nem meghatározó) – Az ajánlatkérő részéről a *fent meghatározott aláírási címpéldányok helyett elfogadjuk továbbá* a jelen közbeszerzési dokumentum *mellékleteként* csatolt *aláírásmintát is*, de kizárólag abban az esetben, ha ezen aláírásminta mellé csatolásra kerül az érintett személy (fényképes) személyi igazolványának és lakcímkártyájának mindkét oldalát tartalmazó egyszerű fénymásolata. Ezen mód (a mellékelt aláírásminta) választása esetén az ajánlat benyújtásával az érintett személy vállalja, hogy a kapcsolódó személyi adatai jelen eljárásban – az eljárás céljának megfelelő módon és mértékben – felhasználásra kerüljenek.
* Amennyiben más személy írja alá az ajánlatot, szükséges egy meghatalmazás csatolása is, ami igazolja, hogy az aláíró személy jogosult az ajánlat aláírására/jegyzésére; azonban ezen utóbbi esetben is szükséges az egyébként főszabályként aláírásra jogosult személy aláírási címpéldánya és egyúttal a másik, ténylegesen aláíró személy aláírási címpéldánya is.
* Cégszerű aláírás: ahol a közbeszerzési dokumentum (és/vagy a nyilatkozatminta) cégszerű aláírást ír elő, azon a képviseletre jogosult aláírási minta szerinti kézjegyét kell érteni, amely akkor cégszerű, amennyiben az aláírási címpéldányban foglalt előírások szerinti kellékeket is tartalmazza. *Egyéni vállalkozó esetén*: „cégszerű” aláírásának a nevét és az e.v. rövidítést, vagy kiírva „egyéni vállalkozó” szavakat és a nyilvántartási számát kell tartalmaznia.

6. Kizáró okok és igazolási módjuk:

A kizáró okokkal és igazolási módjaikkal kapcsolatban mindenekelőtt felhívjuk a figyelmet a Kbt. szabályaira. E rendelkezések szerint az ajánlatkérő által előírt *kizáró okok* tekintetébennyilatkozatot szükséges benyújtani, valamint a Kbt. 62. § (1) bekezdés kb) pontjára vonatkozóan a külön jogszabályban meghatározottak szerint kell *adatokat megjelölnie* (azaz: külön nyilatkozatban számot kell adni az ajánlattevő vállalkozás tulajdonosi szerkezetéről).

(E nyilatkozat a jelen közbeszerzési dokumentum *mellékletében* található nyilatkozatminták kitöltésével megfelelően teljesíthető.)

*A kizáró okok kapcsán* kiállított nyilatkozatok esetében felhívjuk a figyelmet arra, hogy a nyilatkozatok kizárólag az arra jogosult személy *aláírásával* (cég esetén cégszerű aláírásával) tekinthetők érvényesnek. (Azt, hogy az adott ajánlatban szereplő személy valóban jogosult-e aláírásra, a [www.e-cegjegyzek.hu](http://www.e-cegjegyzek.hu) internetes oldalon található cégadatokból ellenőrizzük – ezért kérjük a t. ajánlattevőket, hogy *amennyiben a valós állapot eltér* az előbb jelzett *honlapon elérhető adatoktól*, *akkor csatoljanak cégkivonatot*, cégmásolatot vagy cégkivonatot – de csak ebben az esetben, *egyébként nem szükséges.*)

7. Az ajánlatok bontása:

Az ajánlatokat tartalmazó iratok felbontása az ajánlattételi határidő lejártának időpontjában (pontosan a megjelölt percben) megkezdődik a felhívásban megjelölt helyen, és mindaddig tart, amíg a határidő lejártáig benyújtott összes ajánlat felbontásra nem kerül. (Tekintettel a közbeszerzési eljárásra vonatkozó szigorú jogszabályi előírásokra, *az akár egy perccel elkésve leadott ajánlatokat* – a szigorú törvényi előírások miatt – *sajnos nem áll módunkban elfogadni*.)

Felhívjuk a figyelmet, hogy a postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejártát megelőzően sor kerül.

Az ajánlatok felbontásánál az ajánlatkérő, az ajánlattevők, valamint az általuk meghívott személyek lehetnek jelen.

Az ajánlatok felbontásakor ismertetésre kerülnek a „Felolvasólap”-on szereplő információk.

Az ajánlatok felbontásáról és ismertetéséről az ajánlatkérő jegyzőkönyvet készít, amelyet legkésőbb a bontástól számított öt napon belül az összes ajánlattevőnek eljuttat.

8. Az ajánlatok bírálata:

Az ajánlatok bírálata során a határidőre benyújtott (eredeti) ajánlatok megvizsgálásra kerülnek abból a szempontból, hogy megfelelnek-e a közbeszerzési dokumentumokban, valamint a jogszabályokban meghatározott feltételeknek. A hiányos, hiányzó nyilatkozatokat, dokumentumokat a hiánypótlási felhívás alapján kell pótolni.

**9. Ajánlatok értékelése:**

Az ajánlatkérő a felhívásban az érvényes ajánlatok elbírálására a Kbt. 76. § (2) bekezdés c) pontja szerinti szempontot határozta meg, amely alapján nyertesként az ár-érték aránya alapján legkedvezőbb ajánlat kerül kihirdetésre.

Az ajánlatkérő tehát az „ár-érték arány alapján legkedvezőbb”, azaz a legmagasabb pontszámot elérő érvényes ajánlatot hirdeti ki az eljárás nyerteseként.

Ajánlattevőnek a Felolvasólapon összegezve kell ajánlatát benyújtania.

Az ajánlattevőknek az 1. bírálati szemponthoz kapcsolódóan teljes nettó (ÁFA nélkül) ajánlati árat kell megajánlaniuk. Az ár magában foglalja a jelen közbeszerzési dokumentum műszaki leírásában meghatározott valamennyi szolgáltatás díját, költségét, beleértve az ajánlattevőket terhelő adókat is, de kivéve az általános forgalmi adót.

Az aránytalanul alacsonynak értékelt ajánlati árat tartalmazó ajánlatra vonatkozóan a Kbt. vonatkozó szabályai szerint járunk el (Kbt. 72. §), azaz az árajánlatra vonatkozóan írásban adatokat és *indokolást kérünk*.

Felhívjuk a figyelmet arra, hogy a nem elfogadható és a gazdasági ésszerűséggel összeegyeztethetetlen indokolás esetén kötelező az ajánlat érvénytelenné nyilvánítása (Kbt. 72. § (3) és (7) bek.)

Részszempont szerinti tartalmi elemek alapján adható pontszám alsó-felső határa: 0-10 pont

Az ajánlatkérő a 2. részszempont esetében 60 hónapban határozta meg azt a legkedvezőbb szintet, melyre és az annál még kedvezőbb vállalásokra egyaránt a ponthatár felső határával azonos számú pontot ad, továbbá 0 hónapban határozta meg azt az elvárást, melynél kedvezőtlenebb az adott ajánlati elem nem lehet, figyelemmel a Kbt. 77. § (1) bekezdésére.

Ajánlatkérő a szakmai tapasztalat tekintetében azon hónapokat veszi figyelembe, melyek érintettek a tapasztalatszerzéssel, melyre is figyelemmel Ajánlatkérő előírja, hogy a szakmai tapasztalat a jelen kiírás szerinti igazolásakor év/hó formátumban kerüljön ismertetésre. Ajánlatkérő rögzíti, hogy a szakember esetében az időben párhuzamosan azonos pozícióban (munkakörben) teljesített gyakorlati idők csak egyszer számítanak bele a szakember gyakorlati idejébe.

A szakember tekintetében bemutatott hónapok számát összesíteni kell, mely összesített számot kéri ajánlatkérő a felolvasólapon feltüntetni, és amely összesített szám képezi a jelen résszempont értékelésének alapját.

Az értékelés módszere: Ajánlatkérő az ár tekintetében adható pontszámot a fordított arányosítás módszerével, a 2. részszempont esetén az egyenes arányosítás módszerével számítja ki.

Fordított arányosítás: ha a legalacsonyabb érték a legkedvezőbb, akkor az ajánlatkérő a legkedvezőbb tartalmi elemre a maximális pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan számolja ki a pontszámokat

|  |  |  |  |  |  |  |
| --- | --- | --- | --- | --- | --- | --- |
| P | = | A legjobb | \* | (Pmax-Pmin) | + | 1 |
| A vizsgált |

Egyenes arányosítás: ha a legmagasabb érték a legkedvezőbb, akkor az ajánlatkérő a legkedvezőbb tartalmi elemre a maximális pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva arányosan számolja ki a pontszámokat

|  |  |  |  |  |  |  |
| --- | --- | --- | --- | --- | --- | --- |
| P | = | A vizsgált | \* | (Pmax-Pmin) | + | 1 |
| A legjobb |

**10. A Szerződés:**

Az eredményhirdetést (összegezés megküldését) követően a szerződés a felhívás, a közbeszerzési dokumentum és az ajánlat tartalma szerint, a nyertesként megjelölt ajánlattevővel kerül megkötésre (Kbt. 131. § (1) bek.). Az eredményes közbeszerzési eljárás alapján *megkötött szerződés* – az alábbiak figyelembe vételével – *nyilvános*, annak tartalma közérdekű adatnak minősül. (Az *üzleti titokkal* kapcsolatban utalunk a Kbt. 44. §-ra.)

A közbeszerzési dokumentum részétképező szerződéstervezet tartalmában a megkötendő szerződéssel lényegében egyenértékű, az ajánlathoz (aláírva) csatolni *nem* szükséges. Felhívjuk a figyelmet arra, hogy a közbeszerzési eljárás alapján megkötött szerződés módosítása csak a Kbt. 141. §-ában foglaltaknak megfelelően történhet.

**11. Ajánlattétel költségei:**

Az ajánlat elkészítésével és benyújtásával kapcsolatos költségeket az ajánlattevőnek kell viselni, ilyen (vagy hasonló) jogcímen anyagi jellegű igény nem követelhető az ajánlatkérőtől, kivéve a Kbt. 177. § (2) bekezdésében meghatározott feltételek fennállása esetét.

**12. A közbeszerzési dokumentum felhasználása:**

Jelen közbeszerzési dokumentum csak az ajánlatkérő, az ajánlattevő és az alvállalkozók (illetve ezek alkalmazottai, meghatalmazottjai) részéről használható fel, kizárólag jelen közbeszerzési eljárás során. *Egyéb jellegű felhasználás esetén* az ajánlatkérő (illetőleg a szerzői felhasználási engedély jogosultjának) *külön írásbeli hozzájárulása* szükséges.

**13. Üzleti titok:**

A gazdasági szereplő az ajánlatban, hiánypótlásban, valamint a 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja a Kbt. 44. § (1) bekezdés alapján. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

**14. Közös ajánlattétel:**

Közös ajánlattétel esetén az ajánlathoz csatolni kell az erről szóló megállapodást (konzorciumi szerződést), mely tartalmazza a közös ajánlattevők között a közbeszerzési eljárással kapcsolatos hatáskörök bemutatását, a feladatellátás százalékos megosztását, kijelöli azon ajánlattevőt, aki a konzorciumot az eljárás során kizárólagosan képviseli, illetve a közös ajánlattevők nevében hatályos jognyilatkozatokat tehet. A megállapodásnak azt is tartalmaznia kell, hogy az ajánlattevők nyertességük esetére a szerződésben vállalt valamennyi kötelezettség teljesítéséért készfizető kezesként együttes és egyetemleges felelősséget vállalnak. ***Figyelem, az ajánlattételre felhívott ajánlattevők nem tehetnek közösen ajánlatot!***

**II. AZ AJÁNLATHOZ CSATOLANDÓ dokumentumok, A CSATOLÁS SORRENDJÉBEN**

1. **Borító (iratminta)**
2. **Tartalomjegyzék**
3. Felolvasólap (iratminta)
4. Közös ajánlattételről és együttműködésről szóló szándéknyilatkozat (adott esetben)
5. Aláírási címpéldány
6. Folyamatban lévő változásbejegyzési kérelmek (adott esetben)
7. Nyilatkozat a Kbt. 66. § (2) bekezdése szerint (iratminta)
8. Nyilatkozat a Kbt. 66. § (4) bekezdése szerint (iratminta)
9. Nyilatkozat a Kbt. 66. § (6) bekezdése szerint (iratminta)
10. **Nyilatkozat kizáró okokról (iratminta)**
11. Nyilatkozat tényleges tulajdonosokról (iratminta)
12. Árazott egységárgyűjtemény
13. Szakmai önéletrajz
14. **Egyéb dokumentumok:**

Kérjük, hogy a felsoroltakon kívül az Ajánlatkérő által ide irányított, valamint Ajánlattevő által szükségesnek ítélt mindennemű igazolást, nyilatkozatot és egyéb dokumentumot ebben a pontban csatoljanak ajánlatukhoz, figyelemmel a felhívásban és a közbeszerzési dokumentumban foglalt formai követelményekre.

**III.**

**AZ AJÁNLATHOZ CSATOLANDÓ IRATMINTÁK**

BORÍTÉK SZÖVEGEZÉSE

|  |
| --- |
| Ajánlattevő neve: ………………………………………………Címe/elérhetősége: …………………………………………..**AJÁNLAT*****„Keretmegállapodás megkötése labdarúgópályák pályavilágítás kivitelezésére”*** **A határidő lejárta előtt nem bontható fel!****Határidő: ……………………………………….** |

#### ALÁÍRÁSMINTA

Alulírott ………………………………… , mint a ……………………………………………………………….… [cég neve, székhelye] cég ügyvezetője (vezető tisztségviselője) a céget akként jegyzem, hogy a kézzel, géppel írt, előnyomott vagy nyomtatott, teljes vagy rövidített elnevezése alá nevemet önállóan/együttesen az alábbiak szerint írom:

***Jelen irathoz csatolásra kerül: az aláíró személy személyigazolványának és lakcímkártyájának mindkét oldalát tartalmazó fénymásolat.***

Kelt…

|  |
| --- |
| Cégszerű aláírás |

***[Megjegyzés: Jelen iratmintát az ajánlatkérő abban az esetben javasolja alkalmazni, ha a t. ajánlattevőnek nem áll rendelkezésre korábbi aláírási címpéldány – pl. közjegyző vagy ügyvéd által ellenjegyzett aláírási címpéldány – egyszerű másolati formában. Kizárólag ezen aláírásminta esetén szükséges a lakcímkártya és személyigazolvány fénymásolatának csatolása.]***

„…ajánlattevő neve…”

**AJÁNLAT**

„…közbeszerzési eljárás tárgya…”

**FELOLVASÓLAP**

Közbeszerzési eljárás tárgya: …

Ajánlattevő megnevezése: …

Ajánlattevő székhelye[[1]](#footnote-1): …

Ajánlattevő adószáma: …

Kapcsolattartó neve és beosztása: …

Telefonszám: …

Faxszám: …

E-mail cím: …

1. rész:

|  |  |
| --- | --- |
| **Bírálati szempont** | **Megajánlott érték** |
| Az ellenszolgáltatás összege (nettó Ft): | … Ft[[2]](#footnote-2) |
| Szerződés teljesítésében részt vevő 1 fő **helyszíni** **felelős vezető** szakmai tapasztalata hónapokban kifejezve (hó) (minimum 0, maximum 60 hónap) | … hónap |

2. rész:

|  |  |
| --- | --- |
| **Bírálati szempont** | **Megajánlott érték** |
| Az ellenszolgáltatás összege (nettó Ft): | … Ft |
| Szerződés teljesítésében részt vevő 1 fő **helyszíni** **felelős vezető** szakmai tapasztalata hónapokban kifejezve (hó) (minimum 0, maximum 60 hónap) | … hónap |

3. rész:

|  |  |
| --- | --- |
| **Bírálati szempont** | **Megajánlott érték** |
| Az ellenszolgáltatás összege (nettó Ft): | … Ft |
| Szerződés teljesítésében részt vevő 1 fő **helyszíni** **felelős vezető** szakmai tapasztalata hónapokban kifejezve (hó) (minimum 0, maximum 60 hónap) | … hónap |

4. rész:

|  |  |
| --- | --- |
| **Bírálati szempont** | **Megajánlott érték** |
| Az ellenszolgáltatás összege (nettó Ft): | … Ft |
| Szerződés teljesítésében részt vevő 1 fő **helyszíni** **felelős vezető** szakmai tapasztalata hónapokban kifejezve (hó) (minimum 0, maximum 60 hónap) | … hónap |

5. rész:

|  |  |
| --- | --- |
| **Bírálati szempont** | **Megajánlott érték** |
| Az ellenszolgáltatás összege (nettó Ft): | … Ft |
| Szerződés teljesítésében részt vevő 1 fő **helyszíni** **felelős vezető** szakmai tapasztalata hónapokban kifejezve (hó) (minimum 0, maximum 60 hónap) | … hónap |

Kelt…

|  |
| --- |
| Cégszerű aláírás |

#### NYILATKOZAT[[3]](#footnote-3)

#### kötelezettségvállalásról

**a Kbt. 66. § (2) bekezdése szerint** **a … rész(ek) tekintetében**

 *[Figyelem! A Kbt. 47. § (2) bekezdése alapján eredeti példányban csatolandó!]*

|  |  |
| --- | --- |
| Ajánlattevő/közös ajánlattevők cégneve/neve | **…** |
| Képviseli: | **…,** [kötelezettségvállalásra feljogosított képviselő] |

mint ajánlattevő/közös ajánlattevők kötelezettségvállalásra feljogosított képviselője a Kbt. 66. § (2) bekezdése szerint **nyilatkozom,** az ajánlatkérő által a ***„Keretmegállapodás megkötése labdarúgópályák pályavilágítás kivitelezésére”*** tárgyában indított közbeszerzési eljárás felhívásának feltételeit elfogadom, nyertességem esetén a szerződést megkötöm és ajánlatomnak megfelelően – különösen a felolvasólapon megjelölt feltételek és ellenszolgáltatás szerint – teljesítem.

Kelt…

|  |
| --- |
| Cégszerű aláírás |

#### NYILATKOZAT[[4]](#footnote-4)

#### mikro-, kis- és középvállalkozásnak minősülésről

**a Kbt. 66. § (4) bekezdése szerint**

|  |  |
| --- | --- |
| Ajánlattevő/közös ajánlattevők cégneve/neve | **…** |
| Képviseli: | **…,** [kötelezettségvállalásra feljogosított képviselő] |

mint ajánlattevő/közös ajánlattevők kötelezettségvállalásra feljogosított képviselője a Kbt. 66. § (4) bekezdése szerint, az ajánlatkérő által a ***„Keretmegállapodás megkötése labdarúgópályák pályavilágítás kivitelezésére”*** tárgyában indított közbeszerzési eljárásban **nyilatkozom, hogy**

a(z) …………………………….*(ajánlattevő neve)* ajánlattevő *a kis- és középvállalkozásokról, fejlődésük támogatásáról* szóló 2004. évi XXXIV. törvény alapján **mikro-, kis- és középvállalkozás**nak (azaz KKV-nak)[[5]](#footnote-5)

* minősül [ ]
* ezen belül középvállalkozásnak [ ]
* ezen belül kisvállalkozásnak [ ]
* ezen belül mikrovállalkozásnak [ ]
* nem minősül [ ]

Kelt…

|  |
| --- |
| Cégszerű aláírás |

#### NYILATKOZAT[[6]](#footnote-6)

#### alvállalkozókról

**a Kbt. 66. § (6) bekezdése szerint a … rész(ek) tekintetében**

|  |  |
| --- | --- |
| Ajánlattevő/közös ajánlattevők cégneve/neve | **…** |
| Képviseli: | **…,** [kötelezettségvállalásra feljogosított képviselő] |

mint ajánlattevő/közös ajánlattevők kötelezettségvállalásra feljogosított képviselője a Kbt. 66. § (6) bekezdése szerint, az ajánlatkérő által a ***„Keretmegállapodás megkötése labdarúgópályák pályavilágítás kivitelezésére”*** tárgyában indított közbeszerzési eljárásban **nyilatkozom, hogy**

1. A Kbt. 66. § (6) bekezdésének a) pontja alapján a közbeszerzés alábbi részeinek tekintetében veszünk igénybe alvállalkozót[[7]](#footnote-7):
2. A Kbt. 66. § (6) bekezdésének b) pontja alapján nyilatkozom, hogy az 1. pontban megjelölt részek tekintetében az alábbi az ajánlat benyújtásakor már ismert alvállalkozót veszünk igénybe[[8]](#footnote-8):

|  |  |
| --- | --- |
| **Alvállalkozó megnevezése, címe** | **A rész megnevezése** |
|  |  |
|  |  |

Kelt…

|  |
| --- |
| Cégszerű aláírás |

#### NYILATKOZAT[[9]](#footnote-9)

#### kizáró okokról

|  |  |
| --- | --- |
| Ajánlattevő/közös ajánlattevők cégneve/neve | **…** |
| Képviseli: | **…,** [kötelezettségvállalásra feljogosított képviselő] |

mint ajánlattevő/közös ajánlattevők kötelezettségvállalásra feljogosított képviselője, az ajánlatkérő által a ***„Keretmegállapodás megkötése labdarúgópályák pályavilágítás kivitelezésére”*** tárgyában indított közbeszerzési eljárásban **nyilatkozom, hogy nem állnak fenn** a(z) …………………………….*(ajánlattevő neve)* ajánlattevővel **szemben a felhívásban előírt, a Kbt. 62. § (1) bekezdésében foglalt kizáró okok.**

A Kbt. 67. § (4) bekezdése szerint nyilatkozom továbbá, hogy nem veszünk igénybe a szerződés teljesítéséhez a Kbt. 62. § szerinti kizáró okok hatálya alá eső alvállalkozót.

Kelt…

|  |
| --- |
| Cégszerű aláírás |

#### NYILATKOZAT[[10]](#footnote-10)

#### tényleges tulajdonos(ok)ról

*[62. § (1) bekezdés k) pont kb)]*

|  |  |
| --- | --- |
| Ajánlattevő/közös ajánlattevők cégneve/neve | **…** |
| Képviseli: | **…,** [kötelezettségvállalásra feljogosított képviselő] |

mint ajánlattevő/közös ajánlattevők kötelezettségvállalásra feljogosított képviselője az ajánlatkérő által a ***„Keretmegállapodás megkötése labdarúgópályák pályavilágítás kivitelezésére”*** tárgyában indított közbeszerzési eljárásban **nyilatkozom, hogy a** 62. § (1) bekezdés *k)* pont *kb)* alpontjában foglalt kizáró ok ellenőrzéséhez szükséges részletes adatokat a következőkben adom meg:

A Kbt. 62. § (1) k) pont kb) alpontja vonatkozásában ***nyilatkozom***, hogy a(z) ……………………………….……………..[[11]](#footnote-11) *(ajánlattevő neve)* olyan társaságnak minősül, melyet

|  |  |
| --- | --- |
| 1. Jegyeznek a szabályozott tőzsdén:

[ ]  | 1. Nem jegyeznek a szabályozott tőzsdén:

[ ]  |

***B) válaszadás esetén*** (tehát ha az ajánlattevőt *nem* jegyzik a szabályozott tőzsdén):

[ ]  Nyilatkozom, hogy *a pénzmosás és a terrorizmus finanszírozása megelőzéséről és megakadályozásáról* szóló 2017. évi LIII. törvény (pénzmosásról szóló törvény) 3. § 38.pont a)-b) és d) alpontja szerinti „***tényleges tulajdonos***” ***nevét és állandó lakóhelyét az alábbiakban adom meg:***

|  |
| --- |
| **„Tényleges tulajdonos”** |
| **Neve** | **Állandó lakóhelye** |
|  |  |
|  |  |
|  |  |

*Megjegyzés*: ***egyéni vállalkozó*** esetén a vállalkozás teljes (100%-os) „tulajdoni hányadával” maga az egy. váll. rendelkezik, ennyiben a 25%-os mértéket meghaladja, ezért a fenti táblázatban kérjük megjelölni az egyéni vállalkozót és az egyéni vállalkozó, mint magánszemély állandó lakóhelyét.

**VAGY**

[ ]  Nyilatkozom, hogy mint olyan ajánlattevőt, amelyet a szabályozott tőzsdén *nem* jegyeznek, *a pénzmosás és a terrorizmus finanszírozása megelőzéséről és megakadályozásáról* szóló 2017. évi LIII. törvény (pénzmosásról szóló törvény) 3. § 38.pont a)-b) és d) alpontja szerinti „***tényleges tulajdonosokat***” **megnevezni nem tudok**.

Nyilatkozom továbbá, hogy **van[[12]](#footnote-12)/nincs** olyan jogi személy vagy személyes joga szerint jogképes szervezet, amely a(z) ……………………………. *(ajánlattevő neve)* ajánlattevőben közvetetten vagy közvetlenül több mint 25%-os tulajdoni résszel vagy szavazati joggal rendelkezik.

Kelt…

|  |
| --- |
| Cégszerű aláírás |

#### IV.

**MŰSZAKI TARTALOM**

A jelen közbeszerzési eljárással kapcsolatos bármely dokumentumban található műszaki specifikációban név szerint megnevezett gyártmányra, eredetű, típusra dologra, eljárásra, tevékenységre, személyre, illetőleg szabadalomra vagy védjegyre történő hivatkozás kizárólag a beszerzés tárgyának egyértelmű és közérthető meghatározása miatt kerül alkalmazásra, az azzal egyenértékű, annál jobb termékek az ajánlatban szerepeltethetőek.

**KÜLÖN MELLÉKELVE!**

**V.**

**SZERZŐDÉS TERVEZET**

# VÁLLALKOZÁSI KERETMEGÁLLAPODÁS (1-5 részek tekintetében)

amely létrejött *egyrészről* a

**Magyar Labdarúgó Szövetség**

székhelye: 1112 Budapest, Kánai út 2/D.

adószáma: 19020848-2-43

képviselője: **dr. Vági Márton főtitkár**

bankszámlaszáma: 11784009-22223302-00000000

telefon: 061-577-9500

fax: 061-577-9503

mint ajánlatkérő és Megrendelő (a továbbiakban: Megrendelő)

másrészről a

**…**

cégj.száma: …

székhelye: …

adószáma: …

bankszámlaszáma: …

képviseli (név): …

képviselő címe: …

képviselő elérhetősége (telefon, fax) Tel: …, Fax: …

mint ajánlattevő és Vállalkozó (a továbbiakban: Vállalkozó),

együttesen Felek között, alulírott helyen és időben, az alábbi feltételekkel.

**1.** **Előzmény**

1.1 Megrendelő, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) 115. § alapján nyílt, keretmegállapodásos közbeszerzési eljárást folytatott le ***„Keretmegállapodás megkötése labdarúgópályák pályavilágítás kivitelezésére”*** tárgyában a(z) … részre.

* 1. Szerződő Felek rögzítik, hogy a keretmegállapodásos eljárás második részében a Kbt.
	105. § (1) bekezdés a) pontja alapján a konkrét feladat közvetlen megrendelés alapján kerül odaítélésre.

**2****.** **A keretmegállapodás tárgya**

2.1 A közbeszerzési dokumentumban, illetve a Vállalkozó, mint ajánlattevő ajánlatában megajánlott, a közbeszerzési dokumentumban részletezett specifikációnak megfelelő cserepadok építési munkái.

2.2 A keretmegállapodás alapján közvetlen megrendelésre ajánlatkérőnek abban az esetben van lehetősége, ha megtalálja azokat az együttműködő önkormányzatokat, amelyek a fedezet 10-30%-át biztosítani tudják. Ajánlatkérő a keretmegállapodás megkötésén túl csak olyan mértékben vállal megrendelési kötelezettséget, amilyen mértékben az együttműködő önkormányzatokat be tudja vonni a közvetlen megrendelésbe.

2.3 A jelen keretmegállapodás elválaszthatatlan részét képezi a közbeszerzési eljárást megindító ajánlati felhívás, a közbeszerzési dokumentum és a Vállalkozó, mint ajánlattevő által benyújtott ajánlat.

**3.** **A keretmegállapodás hatálya**

3.1 Felek a jelen keretmegállapodást határozott időtartamra kötik. A keretmegállapodás időtartama **szerződés megkötésétől számított 12 hónap** vagy a keretmegállapodás fedezeteként meghatározott **nettó** **…,-** **Ft, azaz nettó … forint** keretösszeg kimerüléséig tart. A keretmegállapodás alapján kötött Szerződések időtartama nem haladhatja meg a kertmegállapodás időtartamát.

* 1. A *Szerződés* teljesítési határidejét Megrendelő az eljárás 2. részében adja meg.

3.3 Az eljárás 2. részében meghatározott feladatokat a keretmegállapodás 2. számú mellékletét képező, közbeszerzési műszaki leírás tartalmazza. Az elvégzendő konkrét feladatot a közvetlen megrendelés tartalmazza.

**4**. **Vállalkozási díj, fizetési feltételek, pénzügyi elszámolás**

4.1 Vállalkozó tudomásul veszi, hogy a jelen keretmegállapodás alapján kivitelezésre kijelölt munkákra a Megrendelő a keretmegállapodásos eljárás második részeként a Kbt. 105. § (1) bekezdés a) pontja alapján közvetlen megrendelést küld. Vállalkozó vállalja, hogy a közvetlen megrendeléssorán tett árajánlatát a jelen keretmegállapodás alapját képező közbeszerzési eljárásban tett árait alapulvételével, vagy annál a Megrendelő részére kedvezőbb ár alkalmazásával állapítja meg. A keretmegállapodás hatálya alatt várhatóan megrendelésre kerülő munkák során elvégzendő szakipari munkák (munkaféleségek) ellenértéke, a jelen keretmegállapodás elválaszthatatlan részét képező 2. számú költségvetési mellékletében megadott egységárak alapulvételével kerülnek meghatározásra.

 Vállalkozó tudomásul veszi továbbá, hogy a szakember gyakorlata tekintetében megajánlott … hónapnál kedvezőtlenebb megajánlást nem tehet.

4.2 A Megrendelő által megrendelt munkák ellenértéke a végleges, befejezési határidőre prognosztizált egyösszegű átalányár, amely tartalmazza a műszaki tartalom megvalósításának teljes költségét, a kivitelezési munkákat, a tevékenységgel kapcsolatban fizetendő minden díjat, illetéket (vámot), az átadási-, beüzemelési-, próbaüzemeltetési-, és birtokbaadási eljárás költségeit, bármiféle további dokumentáció készítésének költségét (beleértve az esetleges kiviteli részletterv-módosítás készítésének költségét, amennyiben annak készítése a Vállalkozó érdekkörében felmerült okból szükséges), bármiféle bérleti díjat (gépek, irodák, raktárak, stb.), a felvonulási-, vagyonvédelmi költségeket, az építési tevékenységhez felhasznált anyagok-, energia-, és közműszolgáltatás költségét, a garanciális és szavatossági kötelezettségek költségeit, a tartalék anyagok és alkatrészek költségeit, közvetlen gépköltséget a fuvarozási és rakodási költséggel együtt, munkadíjat minden – a közvetlen megrendelés tárgyának rendeltetésszerű használatát biztosító megvalósításához szükséges – munka ellenértékét, az esetlegesen felmerülő károk megtérítésének költségeit, stb., tehát a közvetlen megrendeléstárgya megvalósításának teljes díját. A közvetlen megrendelésben nevesített jogcímen felül Vállalkozó egyéb címen díjazásra nem tarthat igényt, pótmunkát vagy többletmunkát elszámolnia nem lehet. Felek megállapodnak abban, hogy az egyes (területileg elkülönülő) egyedi munkák ellenértékét Vállalkozó az adott munka átadása után azonnal az átadás átvételi jegyzőkönyv (teljesítés igazolás) Együttműködő Önkormányzat és Vállalkozó általi aláírásával egyidőben számlázhatja le Megrendelő felé.

4.3 Vállalkozó a munkát saját költségén végzi el. Megrendelő a Vállalkozónak előleget a Kbt. 135. § (7) bekezdésében foglaltak szerint, ha a közvetlen megrendelés (területileg elkülönülő egyedi munkák) teljesítésének időtartama - nem a Vállalkozó hibájából - meghaladja a két hónapot Vállalkozó írásbeli kérése esetén legkésőbb az építési munkaterület átadását követő 15 napon belül fizeti ki. Az előleg alapja a közvetlen megrendelésben foglalt teljes nettó ellenszolgáltatás értéke. Vállalkozó a költségeit a vállalkozási díjban érvényesíti.

4.4 Vállalkozó jogosult végszámlát benyújtani. Vállalkozó végszámlát csak a Megrendelő által a területileg elkülönülő egyedi munkákra, írásban adott teljesítési igazolással, illetve eredményesen lezárult műszaki átadás-átvételi jegyzőkönyv birtokában adhat be.

4.5 A vállalkozói díj ellenértékének kiegyenlítése igazolt teljesítés esetén, a Kbt. 135. § és az építési beruházások közbeszerzésének részletes szabályairól szóló 322/2015. (X.30.) Korm. rendelet 30.-32. § és 32/A. és 32/B. § szerint, benyújtott forintszámla kézhezvételétől számított 30 napon belüli átutalással kerül sor a Vállalkozó pénzforgalmi számlájára. Amennyiben a Vállalkozó a teljesítéshez alvállalkozót vesz igénybe, akkor a Kbt. 135. § (3) bekezdése szerint történik a kifizetés.

4.6 Megrendelő kötelezi magát, hogy Vállalkozónak kifizeti a közvetlen megrendelés tárgyát képező területileg elkülönülő egyedi munkák kivitelezéséért járó szerződéses összegeket.

4.7 A Vállalkozó által kiállított számlát 2 példányban kell benyújtani és mellékelni kell a vonatkozó teljesítési igazolásokat, adott esetben a műszaki átadás-átvételi jegyzőkönyvet. Megrendelő a helyesen kiállított végszámla díját a keretmegállapodás 4.5. pontja szerint egyenlíti ki.

4.8 Vállalkozó kötelezettséget vállal arra, hogy nem fizet, és nem számol el a közvetlen megrendelésbenteljesítésével összefüggésben olyan költségeket, melyek a Kbt. 62. § (1) bekezdés k.) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak, továbbá a keretmegállapodás és/vagyközvetlen megrendelés teljesítésének teljes időtartama alatt tulajdonosi szerkezetét a Megrendelő számára megismerhetővé teszi, és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

4.9 Vállalkozó tudomásul veszi, amennyiben az adóigazolásban köztartozás szerepel, a kifizetés csak a tartozással csökkentett összegben teljesíthető. A visszatartási kötelezettség nem vonatkozik az ajánlati és a teljesítési biztosítékra. Amennyiben adóhatósági értesítés vagy a Vállalkozó önkéntes teljesítése alapján a köztartozás megfizetettnek minősül, újabb - a Vállalkozó által bemutatott, átadott vagy megküldött - nemlegesnek minősülő együttes adóigazolás alapján a visszatartott összeg kifizethető.

4.10 Megrendelő a Kbt. 135. § -ban foglaltak teljesítését vállalja.

**5.** **Vállalkozó kötelezettségei, vállalkozói teljesítmények összessége**

5.1 Vállalkozó felel és szavatol a közvetlen megrendelés szerint általa felhasznált anyagokért és elvégzett munkáért, a közreműködésével beszerzett, beépített anyagokért, szerkezetekért, szerelvényekért, berendezésekért, azok I. osztályú minőségéért és tulajdonjogáért, a Ptk. rendelkezései, ill. a külön jogszabályoknak a kötelező alkalmassági időt meghatározó rendelkezések alapján.

5.2 Vállalkozó a közvetlen megrendelés szerint beépítésre kerülő anyagok, szerelvények stb. minőségét az érvényes rendeletek és szabványok szerint vállalja és azt a szállítás, vagy a beépítés előtt minőségtanúsítvánnyal igazolja, amelynek másolatát köteles a Megrendelőnek átadni. Vállalkozó ugyancsak köteles átadni a beépített anyagok gyártóművi-, és hazai honosítási- (EMI, KERMI, MEEI, MABISZ, stb.) műbizonylatait, mérési jegyzőkönyveit, szabványossági nyilatkozatait, valamint a tárgyi munkákra vonatkozó kezelési- és karbantartási utasítást 2 (kettő) példányban. Idegen nyelvű bizonylatokat csak hiteles magyar fordítás csatolásával vesz át Megrendelő. Ezen bizonylatok, illetve a minőségtanúsítványok másolatának átadása a számla kifizetésének egyik feltétele.

5.3 Vállalkozó kötelezi magát, hogy a közvetlen megrendelés szerinti munkát a jelen keretmegállapodás és a közvetlen megrendelés szabályozottaknak megfelelően, a vonatkozó előírások és a szabványok szerint teljes körűen, műszakilag és minőségileg kifogástalan, I. osztályú minőségben, hiba – és hiánymentesen elkészíti és adja át Megrendelőnek.

5.4 Vállalkozó további közreműködőket — alvállalkozókat — a Kbt. rendelkezéseinek figyelembevételével jogosult igénybe venni. Vállalkozó köteles a bevonni kívánt alvállalkozókról a cégadatokat (cég neve, címe, telefon és fax száma, vezetőjének neve) Megrendelőnek átadni. Vállalkozó az alvállalkozóiért úgy felel, mintha a közvetlen megrendelés tárgyát képező munkát saját maga végezte volna.

5.5 A közvetlen megrendelésben vállalt munka kivitelezésével kapcsolatos tűz-, baleset-, munka- és vagyonvédelmi előírások betartásáért a Vállalkozó felel.

5.6 Vállalkozó feladatát képezi a kivitelezés során keletkező hulladékok - engedéllyel rendelkező kezelőhöz történő – elszállítása.

5.7 Vállalkozó a közvetlen megrendelésben vállalt kötelezettségeit műszaki átadás-átvételi eljárással teljesíti és köteles az elkészült munkát készre jelenteni. A Megrendelővel előzetesen egyeztetett időpontban a felek a műszaki átadás-átvételi eljárást megtartják, amelyről mind a két fél által aláírt átadás-átvételi jegyzőkönyv készül, a szükséges mellékletekkel együtt.

5.8 Vállalkozó köteles a szabványok által előírt ellenőrzéseket folyamatosan elvégezni, a megállapított hibákat és hiányosságokat haladéktalanul megszüntetni.

5.9 Vállalkozó köteles az állag-, baleset-, vagyon- és kapcsolódó életvédelem biztonságának garantálására, az esetlegesen okozott károk helyreállítására. Vállalkozót a nem szakszerű munkavégzésből eredő károkért teljes körű felelősség terheli.

5.10 Vállalkozó a közvetlen megrendelés teljesítése során csak érvényes munkavállalói engedéllyel, munkaszerződéssel rendelkező munkavállalókat foglalkoztathat. Vállalkozó munkavégzésekor olyan gépeket köteles üzemeltetni, amelyek a hatályos rendeletekben előírt zajkibocsátási határértéket nem haladják meg, továbbá biztonságtechnikailag kifogástalanok.

5.11 Vállalkozó munkavállalóinak rendelkeznie kell személyre szóló balesetbiztosítással, mely olyan munkahelyi baleset — és rokkantságbiztosítás, amely bármely munkavállalójának, bármely követelését — beleértve a TB viszontkövetelését is — fedezi. Előzőek értelmében Megrendelő felé Vállalkozó semmilyen követelést nem támaszthat.

5.12 Amennyiben az éjszakai, vagy munkaszüneti napon történő munkavégzés engedélyhez kötött, abban az esetben a szükséges engedélyt a Vállalkozó köteles beszerezni.

5.13 Vállalkozó pótmunkát kizárólag a közvetlen megrendelés módosítása alapján végezhet el.

**6**. **Megrendelő jogosultságai**

6.1 A Megrendelő jogosult:

- az ajánlati dokumentáció alapján elkészített és az adott munkához rendelt közvetlen megrendelésalapját képező költségvetés(eke)t felülvizsgálni,

- a Vállalkozóval egyeztetve a közvetlen megrendelésben szerinti munka bármely részét, bármilyen technológiai vagy időbeni sorrend szerint megváltoztatni, a munka bármely részének szintjét, vonalvezetését, helyzetét és méreteit megváltoztatni,

- az elvégzett munkát ellenőrizni, és ellenőriztetni saját műszaki szervezetével, vagy külön megbízással felkért külső műszaki ellenőrrel,

- más vállalkozóval elvégeztetni a kifogásolt, vagy hiányolt munkákat, a Vállalkozó költségére, vagy megfelelő mértékű díjleszállításra, ha a felszólítására a Vállalkozó a kifogásolt, vagy hiányolt munkát nem javítja, illetve nem pótolja,

- kifogásolni vagy megtagadni a Vállalkozó későbbi alvállalkozóit, helyszíni személyzetét, az ajánlattól eltérően alkalmazott technológiát, eszközeit,

- részt venni a Vállalkozó által kitűzött műszaki átadás-átvételi eljáráson. A műszaki átadás-átvételi eljáráson a Megrendelő képviseletére műszaki ellenőr is jogosult.

**7.** **Teljesítési határidők**

* 1. A Megrendelő által megrendelt munka befejezését Vállalkozónak a közvetlen megrendelésben meghatározottak szerint kell teljesítenie. Vállalkozó jogosult az előteljesítésre.
1. **Műszaki átadás-átvétel**

8.1 A műszaki átadás-átvétel magában foglalja a megtekintést, szemlét, bejárást, próbaüzemet, átvételt, dokumentálást. Az eljárás során a Vállalkozónak igazolnia kell, hogy a munka a jelen keretmegállapodás és annak mellékleteiben, valamint a közvetlen megrendelésben meghatározott követelményeknek, és az esetlegesen menet közben elrendelt, megrendelői módosításoknak megfelelően, hiány- és hibamentesen
I. osztályú kivitelben elkészült.

8.2 Vállalkozó köteles legkésőbb a közvetlen megrendelés szerinti befejezési határidőre a rendeltetésszerű használatot biztosítani.

8.3 Vállalkozó a műszaki átadás-átvétel sikeres lebonyolítása érdekében köteles az átvételi vizsgálathoz a jogszabályok és a műszaki előírások szerint megkövetelt összes dokumentumot a Megrendelőnek vagy megbízott képviselőjének átadni az eljárás előtt a következők szerint:

* + valamennyi beépített anyagra, berendezésre, szerelvényre vonatkozó minőségi és megfelelőségi bizonyítványokat, nyilatkozatokat;
	+ építési és szerelési nyilatkozatokat;
	+ garancia jegyeket;
	+ karbantartási utasításokat;
	+ minden olyan adatot, ismeretet, figyelemkeltő felhívást, amely az építmény későbbi üzemeltetése szempontjából jelentőséggel bír.

8.4 A sikeres műszaki átadás – átvételi eljárás elengedhetetlen feltétele az átadás – átvételi jegyzőkönyv Megrendelő megbízottja részéről való aláírása.

8.5 Vállalkozó az elkészült beruházást köteles egyedi azonosítóval ellátott, elektronikus formában készült fényképeken (3 db) rögzíteni. A fényképeket Vállalkozó haladéktalanul e-mail útján megküldi Megrendelő részére, ami feltétele az átadás-átvételi eljárás eredményes lezárásának és a teljesítés Megrendelő általi igazolásának.

1. **Minőségbiztosítás**

9.1 Vállalkozó lehetővé teszi, hogy a Megrendelő vagy az általa meghatalmazott személy vagy intézmény képviselője, bármely ésszerű időpontban megtekinthesse a közvetlen megrendeléstárgyát képező munka helyszínét és ha azt Megrendelő szükségesnek látja, a megfelelőségre vonatkozó vizsgálatokat ott elvégezze vagy végeztesse.

9.2 A minőségtanúsítással kapcsolatos vizsgálatok, szakvélemények és engedélyek beszerzésének költségei teljes egészében Vállalkozót terhelik, amennyiben erre meg nem felelés vagy minőségi hiba gyanúja miatt van szükség és ez a gyanú a vizsgálat során beigazolódik. Megrendelő ilyen esetben átruházhatja az anyagok, szerkezetek, berendezések vizsgálatának jogát, más független intézetre, a Vállalkozó egyidejű értesítése mellett.

9.3 Vállalkozó köteles a vizsgálathoz szükséges körülményeket biztosítani és az elvárható együttműködést, segítséget megadni. Ellenkező esetben a Megrendelő a kérdéses termék, szerkezet átvételét megtagadhatja.

9.4 Vállalkozó kötelezettséget vállal arra, hogy a minőségbiztosítás ügyét kiemelten kezeli és ezt alvállalkozóitól, beszállítóitól is megköveteli. A velük kötendő szerződésekben hasonló értelmű feltételeket szab és általában intézkedéseivel a megrendelői bizalom erősítésére és a meg nem felelés kockázatának csökkentésére törekszik.

1. **A szerződésszegés jogkövetkezményei**

10.1 Felek kölcsönösen felelősséget viselnek a jelen keretmegállapodás és a közvetlen megrendelésszerinti kötelezettségek nem, vagy nem megfelelő teljesítéséért, a Polgári Törvénykönyv vonatkozó rendelkezései szerint.

10.2 Felek megállapodnak, hogy a Vállalkozót kötbérfizetési kötelezettség terheli az alábbiak szerint:

a./ a közvetlen megrendelés szerinti teljes befejezési határidő túllépése esetén, a késedelmi kötbér mértéke naptári naponként a közvetlen megrendelés nettó ellenértékének 1%-a;

b./ a közvetlen megrendelés szerinti teljesítés Vállalkozónak felróható ellehetetlenülése esetén a meghiúsulási kötbér mértéke a közvetlen megrendelés szerinti vállalkozói díj nettó értékének 20%-a;

10.3 Megrendelő a kötbéren felüli, a meghiúsulásból eredő kárát is jogosult érvényesíteni. A meghiúsulási kötbérre és kártérítésre vonatkozó rendelkezések akkor is irányadóak, ha Megrendelő jelen keretmegállapodásban és a közvetlen megrendelésben szereplő feltételek alapján jogosulttá válik a keretmegállapodástól és/vagy a közvetlen megrendeléstől való elállásra, illetve annak felmondására.

10.4 Felek megállapodnak, hogy meghiúsulás a közvetlen megrendelés véghatáridő napjától – naptári napokkal – számított 15. napon következik be, amennyiben Vállalkozónak eddig a napig nem kerül birtokába a Megrendelő írásos teljesítési igazolása, azaz a hiba és a hiánymentesen lezárt műszaki átadás-átvételi jegyzőkönyv.

**11.** **A teljesítést biztosító mellékkötelezettségek**

11.1 Vállalkozó a neki felróható, vagy az érdekkörében felmerült okból eredő késedelmes teljesítése esetén késedelmi kötbér megfizetésére köteles, melynek alapja: a közvetlen megrendelés nettó ellenértéke, mértéke: naptári naponként 1%.

11.2 Amennyiben a közvetlen megrendelésben a Vállalkozó érdekkörében felmerült okból meghiúsul, vagy ellehetetlenül, Vállalkozó egyszeri meghiúsulási kötbér fizetésére köteles. A meghiúsulási kötbér mértéke az adott megrendelés nettó értékének 20%-a.

11.3 Megrendelő jogosult a fent meghatározott módon kiszámított kötbérek összegét a Vállalkozó esedékes számlájába beszámítani és annak összegéből - a kötbér összegére kiállított számla ellenében - levonni.

11.4 A közvetlen megrendelés szerint elvégzett munkára a 12 hónap jótálláson és szavatosságon túl, az egyes épületszerkezetek és azok létrehozásánál felhasználásra kerülő termékek kötelező alkalmassági idejéről szóló 97/2014 (III. 25.) Korm. rendelete is kötelező.

**12. Elállás, felmondás**

12.1 Megrendelő jogosult a keretmegállapodástól és/vagy a közvetlen megrendeléstől elállni:

* + amennyiben a munkavégzés az I. osztályú minőségtől eltér és azt a Vállalkozó
	20 napon belül nem javítja ki,
	+ ha a Vállalkozó ellen végrehajtási-, vagy felszámolási eljárást kezdeményeztek,
	+ ha egyéb olyan körülmény merül fel, mely a keretmegállapodás és/vagy a közvetlen megrendelésszerinti teljesítményt nyilvánvaló módon meghiúsítja és ezért a körülményekért a Vállalkozó felelős
	+ amennyiben a Vállalkozó nem minősül átlátható szervezetnek, vagy ezzel kapcsolatos változás bejelentési kötelezettségét nem teljesíti.

12.2 Megrendelő az elállás jogát a Vállalkozóhoz címzett egyoldalú írásbeli nyilatkozattal gyakorolhatja. Megrendelő elállása esetén a Vállalkozó jogosult a közvetlen megrendelés szerinti munkához már felhasznált beépített anyagok elszállítására és köteles a kivitelezés területén az eredeti állapotot helyreállítani. Amennyiben az eredeti állapot helyreállítására nincs lehetőség, a Vállalkozót megilleti az általa már beépített anyagok és munka ellenértéke, amelyet a Felek beszámítanak a Megrendelő kötbér- és kártérítési igényével szemben feltéve, hogy a Vállalkozó által beépített anyagok és munka a szerződés szerint megkívánt I. osztályú minőségnek megfelelnek.

* 1. A keretmegállapodás és/vagy a közvetlen megrendelés közös megegyezéssel történő megszüntetését bármelyik Fél a másik Félhez intézett írásbeli nyilatkozattal kezdeményezheti. A keretmegállapodás és/vagy a közvetlen megrendelés közös megegyezéssel csak írásban szüntethető meg, oly módon, hogy a Felek elszámolni kötelesek egymással legkésőbb a keretmegállapodás és/vagy a közvetlen megrendelés megszűnésének időpontjáig.

**13. A keretmegállapodás megszűnése**

13.1 A keretmegállapodás megszűnik:

- a meghatározott időtartam lejártával vagy

- a fedezetként meghatározott **nettó …,- Ft-os** keretösszeg kimerülésével.

**14.** **Egyéb rendelkezések**

14.1 A közvetlen megrendelés szerinti munka elvégzéséhez Vállalkozónak átadott tervek, dokumentációk, stb. a Megrendelő kifejezett hozzájárulása nélkül sem tovább nem adhatók, sem a szerződésen kívül fel nem használhatók, továbbá tilos a Megrendelő hozzájárulása nélkül az elvállalt, illetve a már folyamatban lévő munkákról adatokat kiszolgáltatni, előadásokat tartani, kinyomtatott anyagot közzétenni.

14.3 Vállalkozó munkavállalóinak a közvetlen megrendeléstárgyát képező munka területén tartania kell magát az érvényes szabályokhoz, előírásokhoz, továbbá teljesíteni kell a Megrendelő vagy meghatalmazott helyszíni vezetőjének utasításait. Az előírások durva, vagy kismértékű, de ismétlődő megsértése esetén a Vállalkozó köteles a Megrendelő felszólítására az érintett munkavállalókat a közvetlen megrendeléstárgyát képező munka területéről eltávolítani és más alkalmas munkavállalókkal pótolni.

14.4 Jelen keretmegállapodást Felek csak a közbeszerzési dokumentumban foglalt feltételek, illetve a Vállalkozó Ajánlatának tartalma alapján és kizárólag a Kbt. 141. §-ban meghatározott esetekben módosíthatják. A jelen keretmegállapodás kizárólag írásban módosítható.

14.5 Megrendelő jogosult a jelen keretmegállapodásból fakadó bármely jogát, vagy a jogok egy csoportját, vagy a jogok összességét egyoldalú jognyilatkozattal harmadik személy részére átruházni, ennek jövőbeni jogátruházáshoz Vállalkozó a keretmegállapodás aláírásával hozzájárul.

14.6 Az a tény, hogy Megrendelő a Vállalkozó részére fizetés(eke)t teljesít nem jelenti azt, hogy a Megrendelő bármilyen őt megillető jogáról / igényéről a Vállalkozóval szemben lemondana. Semmilyen megrendelői magatartás – kivéve az erre vonatkozó egyértelmű írásbeli jognyilatkozatot – nem minősül a Megrendelőt megillető jogról / igényről való lemondásnak.

14.7 A keretmegállapodás a Felek által történő aláírás napján lép hatályba. Amennyiben szerződő Felek különböző időpontban írnak alá, úgy a későbbi aláírás dátuma a keretmegállapodás hatályba lépésének időpontja.

14.8 Felek a szerződés teljesítése során felmerülő esetleges vitás kérdésekben jóhiszemű, tárgyalásos megoldásra, a Felek érdekeit kölcsönösen tiszteletben tartó megegyezésre törekszenek, amelynek sikertelensége esetén jogvitájuk rendezésére Megrendelő székhelye szerint illetékes bíróság illetékességét kötik ki.

14.9 A Vállalkozó tudomásul veszi, hogy az Info tv. 27. § (3) bekezdése értelmében nem minősül üzleti titoknak az az adat, amelynek megismerését vagy nyilvánosságra hozatalát külön törvény közérdekből elrendeli, továbbá aláírásával tudomásul veszi, hogy az Infotv. 27.§ (3a) bekezdése alapján köteles e Megállapodással létrejött jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

14.10 A Vállalkozót titoktartási kötelezettség terheli a jelen szerződés teljesítése során a Megrendelővel és tevékenységével kapcsolatban tudomására jutó mindennemű adat, információ, ismeret vonatkozásában. A titoktartási kötelezettség kiterjed Szerződő Fél alkalmazottaira, munkatársaira, alvállalkozóira is, akiket tevékenységük megkezdése előtt a Szerződő Fél köteles a titoktartási kötelezettségre hitelt érdemlően figyelmeztetni. Szerződő Fél elismeri, hogy teljes kártérítési felelősséggel tartozik a birtokába jutott információk megőrzéséért, megtartásáért, tárolásáért.

14.11 Vállalkozó hozzájárulását adja ahhoz, hogy információs önrendelkezési jogról és az információszabadságról szóló 2011. évi CXII. törvény 1. melléklet III. Gazdálkodási adatok 3. és 4. pontja rendelkezéseinek megfelelő közzétételi kötelezettség alapján, a keretmegállapodás típusát, tárgyát, időtartamát a keretmegállapodást kötő Felek nevét és a keretmegállapodás értékét, a Megrendelő a honlapján nyilvánosságra hozza. Vállalkozó tudomásul veszi, hogy a közpénzek felhasználásával érintett szerződő félként, az információs önrendelkezési jogról és az információszabadságról szóló törvény rendelkezései a közzététel és adatvédelem tekintetében kötelezőek, annak betartása érdekében közreműködési kötelezettsége áll fenn.

14.12 Jelen keretmegállapodásban és a közvetlen megrendelésben nem rendezett kérdésekben a Polgári Törvénykönyvben foglaltak, a közbeszerzésekről szóló 2015. évi CXLIII. törvény és az építőipari kivitelezési tevékenységről szóló 191/2009. (IX. 15.) Kormányrendelet vonatkozó rendelkezései az irányadóak.

14.13 A Szerződő Felek kijelentik, hogy a jelen szerződés aláírásával a Feleknek a jelen szerződés tárgyában keletkezett minden esetleges korábbi, a szerződésbe nem foglalt megállapodása, a Felek bármelyike által tett ajánlat, észrevétel vagy javaslat hatályát veszti, arra a továbbiakban egyik Fél sem hivatkozhat megalapozottan és ezzel összefüggésben igényt sem érvényesíthet.

14.14. A Vállalkozó nyilatkozik, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 1. pontja szerint átlátható szervezetnek minősül. A Vállalkozó tudomásul veszi, hogy a jelen nyilatkozatban foglaltak változásáról köteles a Megrendelőt haladéktalanul értesíteni. A Vállalkozó tudomásul veszi, hogy a valótlan tartalmú nyilatkozat esetén, valamint amennyiben a szerződés megkötését követően beállott körülmény folytán már nem felel meg a Nvtv. 3.§ (1) bekezdés 1. pontja szerinti átláthatósági követelményeknek a Megrendelő a szerződést felmondja, vagy attól eláll.

14.15 Jelen keretmegállapodás 11 oldalon és 8 eredeti példányban készült, amelyet szerződő Felek elolvasás és értelmezés után, mint akaratukkal mindenben megegyezőt jóváhagyólag és cégszerűen írták alá, amelyből a Vállalkozót kettő Megrendelőt hat eredeti példány illeti meg.

Budapest, 2018. ………………….. Budapest, 2018. …………………..

|  |  |
| --- | --- |
|  **………………………………..****Magyar Labdarúgó Szövetség****dr. Vági Márton főtitkár****Megrendelő** | **……………………………..….****… ügyvezető****Vállalkozó** |

1. Amennyiben a levelezési cím ettől eltérő, annak megadása is szükséges. [↑](#footnote-ref-1)
2. Az árazott egységárgyűjtemény „Az ellenszolgáltatás összege” elnevezésű cellájában kapott értéket kell itt feltüntetni. [↑](#footnote-ref-2)
3. Közös ajánlattétel esetén a közös ajánlattevőknek külön-külön kell csatolni. [↑](#footnote-ref-3)
4. Közös ajánlattétel esetén a közös ajánlattevőknek külön-külön kell csatolni. [↑](#footnote-ref-4)
5. A kkv-minősítésről szóló nyilatkozatot a megfelelő helyen iksz jellel vagy a megfelelő rész aláhúzásával vagy a nem kívánt részek törlésével vagy áthúzásával kérjük kitölteni. [↑](#footnote-ref-5)
6. Közös ajánlattétel esetén a közös ajánlattevőknek külön-külön kell csatolni. [↑](#footnote-ref-6)
7. Amennyiben tárgytalan, nemleges válaszukat kérjük feltüntetni. [↑](#footnote-ref-7)
8. Amennyiben tárgytalan, nemleges válaszukat kérjük feltüntetni. [↑](#footnote-ref-8)
9. Közös ajánlattétel esetén a közös ajánlattevőknek külön-külön kell csatolni. [↑](#footnote-ref-9)
10. Közös ajánlattétel esetén a közös ajánlattevőknek külön-külön kell csatolni. [↑](#footnote-ref-10)
11. Kérjük az érintett ajánlattevőt itt megjelölni. [↑](#footnote-ref-11)
12. A megfelelő aláhúzandó. Van, válasz esetén kérjük megadni a szervezet nevét, székhelyét és ajánlattevő nyilatkozatát arra vonatkozóan, hogy a szervezettel szemben nem állnak fenn a Kbt. 62.§ (1) bekezdés k) pont kb) alpontjában foglaltak. [↑](#footnote-ref-12)